text: Klima i Ringsted Kommune
  
  publiceret: 2021-11-01 00:00:00
  Kommunen ligger midt på Sjælland med et bakket terræn og en del vådområder. Selv om kysten er langt væk, betyder vådområderne, at kommunen ikke får de højeste eller laveste temperaturer. Årsmiddeltemperaturen ligger da også lige på landsgennemsnittet med januar som en af landets ti koldeste. Ådalene kan blive meget kolde om vinteren.
  Vest for kommunen ligger landets tørreste område, og luften når at få lidt opvarmning, inden den når frem til kommunen, som derfor kan få flere byger. Det kuperede terræn giver også mere nedbør. Alligevel ligger årsnedbøren et stykke under landsgennemsnittet med juli måned blandt de ti tørreste i landet. Den tørre luft giver her flere soltimer, så kommunen ligger lidt over landsgennemsnittet.
  Læs mere om natur og landskab i Ringsted Kommune
  Læs videre om 
  Læs også om
  Se alle artikler om Klima